Munster (Irland)

Munster (irisch: An Mhumhain [ən ˈvuːnʲ] oda Cúige Mumhan [kuːɡʲə ˈmuːn]) is de sidlichste Provinz vo Irland, de aus de Countys: Clare, Cork, Kerry, Limerick, Tipperary und Waterford bsteht. De Provinz hod 1.243.726 Eihwohna (Stond: 2011) 936.012 (Stond: 2016) ohne Limerick Stod und 994.331 (Stond: 2016) mid Limerick Stod und ohne Tipperary und a Fläch vo 24.608 km². Nama An Mhumhain, oida Nominativ: Mumha (Genitiv: Mumhan, Dativ und heitige Nominativfoam: Mumhain), oidirisch: Muma. Heit im Irischn z'meist mid'm Woat cúige (Provinz) braucht: Cúige Mumhan = Provinz Munster. Da Bewohna vo Munster is a Muimhneach. De englische Endung "-ster" vom Provinznama entstommt'm irischn tír bzw. anglo-normannischn terre = Land. Da Nama vo da Provinz leit se vo da kejtischn Gettin Muma ob. In friahn Zeidn woa de Provinz in drei Kinireich teit: as Kinireich Ormond (Gälisch: Urmhumhain) im Ostn, Desmond (gäl.: Deasmhumhain) im Sidn und Thomond (gäl.: Tuadhmhumhain) im Noadn. De noch de Himmesrichtunga eafoigte Eihteiung hod heit koa Bedeitung meah; se spiaglt se jedoch no im Nama vo monchn Eihrichtunga wia etwa dem vom Thomond College wida. Im Netz